Meropé (dcéra Kypsela)

Meropé alebo Meropa (Meropé) je v gréckej mytológii dcéra Kypsela z Arkádie.Pausanias, Periégésis tés Hellados, 4,3,6. 

Keď Heraklovci porazili na Peloponéze posledného mykénskeho vládcu Tisamena a polostrov si podrobili, krajinu si synovia Heraklovca Aristomacha rozdelili žrebom.Apollodoros, Bibliotheca, 2,8,4. Temenos sa stal vládcom v Argu, kde predtým vládol Tisamenos, keďže Aristodéma počas záverečných bojov zabil blesk,Apollodoros, Kronika, 2,8,2.  Lakónia so svojim kráľovským sídlom v Sparte bola pridelená jeho synom Eurysthenovi a ProkloviStrabón, Geographica, 8,8,389. a Kresfontes sa stal kráľom Messénie.Pausanias, Periégésis tés Hellados, 2,18,4.Hyginus, Fabulae 137. 

Kresfontes sa následne oženil s Meropou, dcérou arkádskeho kráľa Kypsela a manželia sa stali rodičmi troch synov. Kresfonta a jeho dvoch starších synov nespokojní Messénčania po krátkom čase zavraždili a Polifontes, ktorý bol tiež rodený Heraklovec, donútil Meropu k sobášu a zmocnil sa trónu. Meropa však svojho najmladšieho syna Aipyta dala do výchovy svojmu otcovi do Arkádie a tak smrti unikol. Keď potom mladý Aipytos dospel, tajne sa vrátil, Polyfonta zabil a v Messénii nastúpil na kráľovský trón.Apollodoros, Bibliotheca, 2,8,5.

 Referencie 

Kategória:Postavy gréckej mytológie